**Анц1ила микьабилеб май .**

**Итни къо.**

**Контролияб диктант**

**Юсуп.**

Юсуп, базаралдаса вуссун, росулъе вач1унев вук1ана. Гьесул х1ат1азул роси хьадарго бук1ана. Т1аса бахъун, гурдеги гъажалде рехун бугоан гьес. Сумал шляпаялъ раг1ад гьабун бугоан гьесул бет1ералда. Рег1ерал гъуждул бакъуца роркьулел ругоан.

Юсупица цебе къот1ун х1амаги бук1ана. Нухдаса т1олаго хергун, бигьа гьабун унеб бугоан гьебги. Х1амида т1ад бук1ана кьили, ва кьолода жанир лъун рук1ана гьагьал. Гьезул цоялъул ахада нахъе хут1араб ражипорол к1иго гъал бук1ана. Цогидал жал ункъачоца абулеб багьаялде ричун ана. Бичараб кинабго жоялъухъ жакъа лъеберго гъурущ г1арцул щвана. Гьелдаса лъабго гъурущ Юсупие хут1изе буго. Гьанже лъабгоги нухалъ базаралде сапар гьабуни, велосипед босизе г1ураб г1арац бук1ина гьесул.

Велосипед ц1акъ хирияб бук1ана Юсупие. Гьит1инаб мехалъго гьев автомобилазда сверун лъугьун вук1унаан. Рик1к1адасанго раг1улаан гьесда росулъе бач1унеб машинадул гьаракьги. Шоферал ц1акъ рокьулаан гьесие. Гьезул цонигияс рек1инавуни, сордоялъги к1одое хабар бицунаан гьес.

**(126 раг1и)**